《挽沈夫人》
宋代·李流谦

人道孝为大，斯言俗之砭。
簪緌颡犹泚，乃能出闺帘。
逶迤竟潜通，姑慈霁霜严。
老禅入宵梦，薄云为之歼。
净心正觉成，妙解脱妄粘。
宝莲托净质，此理遥已占。
君看数珠轮，此句吾为拈。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。